[image: gobernantza_erdikoa2_grisa]

GIPUZKOAKO FORU ALDUNDIRAKO ETA ATXIKI DIREN ERAKUNDEENTZAKO ENERGIA ELEKTRIKOA HORNITZEKO BALDINTZA TEKNIKOEN AGIRIA (ESPEDIENTEA: X25003)


1. KONTRATUAREN XEDEA

Kontratuaren xedea da Foru Aldundiaren, Gipuzkoako udalen eta horien sektore publikoetako erakundeen eraikinetarako, argiteria publikorako nahiz beste zerbitzuetarako energia elektrikoa hornitzea,  Administrazio Klausula Berezien Agiriko X. eranskinean zerrendatzen direnak eta administrazio-klausulen agiriari erantsitako kalkulu-orrian jasotzen direnak  (“X25003_OfertaDetallada.xlsx”).

Eranskinean zerrendatzen diren erakunde eta entitate guztiak behartuta egongo dira hornidura esparru-akordio honen esleipendunarekin kontratatzera. Horretarako, banakako kontratuak egingo dituzte, esparru-akordioan eta esleipendunaren eskaintzan jasotako baldintzatan.

Kontratazioa bi sortetan banatzen da:

· 1. sorta: behe-tentsioko hornidurak (2.0TD, 3.0TD eta 3.0TDVE tarifak)
· 2. sorta: ertain-.goi tentsioko hornidurak (gainerako tarifak)

Enpresa lizitatzaileek sorta bat edo biak eskaini beharko dituzte, eta sorta bakoitzean sortaren tarifa guztiak eskaini beharko dituzte.

Horrez gain, enpresek eskaintza integratzailean, hau da, bi sortetan, aurkez ditzakete, beren eskaintzak.

Esleipena sorten edo eskaintza integratzailearen arabera egingo da, AKPPren Ezaugarri Taularen 19. atalean adierazitakoaren arabera.


2. KONTRATUAREN BALDINTZAK

Hornidura kontratuaren indarraldia 2023ko ekainaren 1etik 2025ko maiatzaren 31ra artekoa izango da. Aldi horretan zehar atxikitako erakundeek hornidura berriak behar izango balituzte, hornidura berri horiek ere kontratuan txertatuko lirateke, esleitutako prezio unitarioetan, eta ondoren ezarriko diren mugen barruan.

Potentziaren terminoa uneoro arauzkoa izango da.

Energiaren terminoa kontratuak iraungo duen bi urteetako bakoitzerako eskaintzen dena izango da, eta urte bakoitzerako desberdina izan daiteke

Laburbilduz, kontratazio espedientearen datuak honakoak dira:


· Erakunde kontratatzaileak: 	98	
· Hornidura-guneak: 			5.861		  		
· Kontratatu beharreko potentzia:  	82.154 MW
· Kontratatu beharreko kontsumoa: 	133.621 MWH

Aurreko kopuruak gutxi gorabeherakoak dira. Hortaz, kontsumo errealak hornidura-premien arabera eta erakunde bakoitzak aldi bakoitzerako duen aurrekontuaren arabera zehaztuko dira. Esleipendunak mantendu egin beharko ditu kontratatutako baldintzak, betiere eskatutako energiaren bolumena baldintza agirietan jasotakoa baino % 10 gehiagokoa ez bada.

Esleipendunak, kontratuak indarrean jarraitzen duen bitartean, hornidura berrien alta guztiak izapidetu beharko ditu, kontratatutako prezioetan, baita obrei dagozkionak eta behin-behinekoak direnak ere.

Autokontsumoaren modalitateari atxikita egonez gero, dagokion banatzailearen bidez konpentsazio sinplifikatuarekin, enpresa esleipendunak fakturazio-aldi bakoitzeko soberako energia konpentsatuko du EEAren webgunean argitaratutako batez besteko PVPCaren arabera, 244/2019 Errege Dekretuan xedatutakoaren arabera.


3. BANAKETA-SARERAKO SARBIDEA

Merkaturatzaileak zuzenean kudeatuko ditu zonaldeko banaketa-enpresarekin sarerako sarbidea izateko eskubideak eta kontratuak, 2001eko urriaren 26ko 1164/2001 Errege Dekretuan xedatutakoari jarraituz. 

Nolanahi ere, jabetzak mantendu egingo ditu banaketa-enpresarekin “sarbide kontratuari” dagozkion eskubide guztiak eta, lizitazio honetatik ondorioztatzen den kontratua desegingo balitz, baita instalazio desberdinei lotutako edozein eskubide ere. Kasu horretan, banaketa-enpresak ezingo du eguneratzerik eskatu kontratua berritzeagatik.


4. PREZIOAREN OSAERA

Energiaren azken prezioaren hainbat osagai araututa badaude ere (energiaren bidesaria, potentziaren bermea, energia galerak, elektrizitatearen gaineko zerga, eta abar), eta kontuan izanik merkaturatzaileentzat lehia askeko prezio bakarra energiaren prezioaren zati bat (kw.h) besterik ez dela, lizitatzaileak energia terminoaren prezio osoa (€ / kwh) eskaini beharko du bere proposamenean, eta bertan kontzeptu guztiak sartuko dira, araututakoak izan nahiz libreak izan, baita elektrizitatearen gaineko zerga ere. 

Horrela, energiaren azken prezioa honako formula honi jarraituz eskuratuko da:

PFE =  PTEi  x CRi 
Hau da:
· CRi, (kWh-tan adierazia) ordutegi-tarte bakoitzean egindako kontsumoa da.
· PTEi, (€/kWh-tan adierazia): ordutegi-tartearen arabera, egindako kontsumoei aplikatu beharreko energia terminoaren prezioa da. Kontzeptu guztiak hartzen ditu barruan, BEZ salbu:
PTEi = [(PEi + SA + PCi + POMIEi POSi + Int.) x (1 + CPi) + TAi ] x (1 + IE)

[bookmark: _GoBack]Hau da:
· PE – Energiaren prezioa: 2019/97 Errege Dekretuko 23 eta 23 Bis artikuluetan zehaztua, 1454/2005 Errege Dekretuan jasotako idazketaren arabera.
· SA - MLBNk 2351/2004 Errege Dekretuaren arabera argitaratutako doikuntza-zerbitzuak, merkaturatzaileek eta kontsumitzaile zuzenek emandako bezeroentzako balioak, murrizketa teknikoak konpontzeko kostuarenak eta sistemaren eragiketa teknikoko prozesuenak (desbideratzeen eta zerbitzu osagarrien kudeaketa).
· PC  - Kapazitateagatiko ordainketak, araututa daudenak. Indarrean dauden balioak IET/2735/2015 Aginduan argitaratutakoak dira.
· POMIE – Operador del Mercado Ibérico de Energia, Polo Español SAri 2013an ordaindu beharrekoa; indarrean dauden balioak dira TEC 1366/2018 Aginduan argitaratutakoak.
· POS -  Sistemako Operadoreari ordaindu beharrekoa; indarrean dauden balioak dira TEC 1366/2018 Aginduan argitaratutakoak.
· Int. Etengarritasun kostua, IET/2013/2013 arautua eta IET/2444/2014k aldatua, zeina kalkulatuko baita gaitasun etengarriaren esleipen enkanteen emaitzen arabera, eskaera elektrikoaren arabera eta Red Eléctricak argitaratzen dituen Sare galeren arabera.
· CP – Galeren koefizientea: galerengatiko gainkarguak, Red Eléctricak argitaratzen dituen balioen arabera, merkatuko energia ixteko galeren esleipenerako metodologiaren arabera, 216/2014 Errege Dekretuak arautua. 
· TA – 1164/2001 Errege Dekretuan definitutako sarbide tarifen energia terminoa. Indarrean dauden balioak IET/107/2014 agindua.
· IE – Elektrizitatearen gaineko zerga, 66/1997 Legean definitutakoa.

Lizitatzaileak ez ditu sartuko bere eskaintzan neurgailuen alokairuari, gehiegizko potentziagatiko penalizazioari eta energia erreaktiboari dagozkion prezioak, guztiak araututa baitaude.

Lizitatzaileak, bere eskaintza aurkezterakoan, tarifa eta aldi bakoitzari dagozkion energiaren prezio unitarioak adieraziko ditu (€/kwh), baldintza agiri honetan euskarri informatikoan jasota dagoen eskaintza-eredua beteta. Ez da onartuko prezio hori banakatuta fakturatzea, ez hornidura puntuaren fakturan, ezta faktura bereizian ere.

Merkaturatzaileei bezeroari hornitutako energia-unitateek Sistema Elektrikoaren Iraunkortasunerako Funts Nazionalera ekarpenak egiteko betebeharra aplikatzen zaienean, ekarpen horiek prezioan jasanaraziko dira.


Maiatzaren 13ko 10/2022 Errege Lege Dekretuak ekoizpen-kostuak doitzeko mekanismo bat ezartzen du aldi baterako, handizkako merkatuan elektrizitatearen prezioa murrizteko, eta horren funtzionamenduan hasteko data ekainaren 8ko TED/517/2022 Aginduaren bidez ezarri da. Zentral termikoetan elektrizitatea sortzeko erabiltzen den gasaren prezioei muga bat ezartzea du helburu, handizkako merkatuan energiaren prezioari eusteko neurri gisa. Neurri horren finantzaketa kontsumitzaileei helarazten zaie, erregelamenduz ezarritako baldintzen arabera, eta kostua merkatu elektrikoko ordutegi-prezioaren araberakoa izango da. Horregatik, eta neurri hori indarrean dagoen bitartean, haren luzapenak edo helburu bererako legeria berria, horniduraren fakturan, aplikatu beharreko zergen aurretik eta gainerako kontzeptuetatik bereizita, gasaren muga finantzatzeko kostuari dagokion zenbatekoa agertuko da.

6/2022 Errege Lege Dekretuak zehazten duenez, gizarte-bonuaren finantzaketak energia elektrikoaren hornidura-katearen jarduerei eragiten die, energia elektrikoaren ekoizpena, garraioa, banaketa eta merkaturatzea barne, bai eta merkatuko kontsumitzaile zuzenei ere, eta hornidura-fakturaren preziora eraman daiteke, gainerako kontzeptuetara bereizita.


5. PREZIOA SEGURTATZEA

Enpresa lizitatzaileak, kontratu honi erantzun ahal izateko, merkatuan horretarako beharrezkoa duen energia kontratatu beharko du eta, horretarako, merkatuaren baldintzak oso aldakorrak direla kontuan hartuta, datu ziur eta fidagarriak edukiko ditu, ahalik eta baldintza hoberenak eskuratu ahal izateko. 

Horregatik, honako baldintza hauetan esleipendunak mantendu egin beharko ditu eskainitako prezioak:

· Kontratuaren hasiera: 2025eko ekainak 1
· Kontratuaren iraupena: bi urte 
· Prezioari eusteko epea: 2 urte guztira. Kontratuaren urte bakoitzak bere prezioa izango du, esleipena egiten denetik aurrera. 2025/06/01etik 2026/05/31ra bitarteko prezioa ezarriko da, eta 2026/06/01etik 2027/05/31ra aplikatuko den beste prezio bat.
· Kontsumitutako energiaren bariazioa: +- % 10

Energia elektrikoaren prezioari eragiten dion edozein erregulazio-aldaketa, prezioan jasota egon beharko da  gertatzen den unean.

Erakunde kontratatzaileek hornidura baldintzak aldatu ditzakete, kontratatutako potentziei dagokienez, hornidura puntuei dagokienez, tarifa motei dagokienez, betiere oro har adierazi diren baldintzak betetzen badira eta indarrean dagoen legedia errespetatzen bada.

Esleipendunak kontratatutako baldintzak mantendu beharko ditu, betiere eskatutako energiaren bolumena baldintza agirietan jasotakoa baino % 10 gehiagokoa ez bada. 


6. HORNIDURAREN KALITATE-BALDINTZAK EZ BETETZEAREN ONDORIOAK.

Hornidura, gutxienez, arauz ezarritako kalitate-baldintzatan egingo da (abenduaren 1eko 1955/2000 Errege Dekretua, edo hori ordeztu edo aldatuko duen araudia), kalitate-baldintza guztiak aintzat hartuta, baina, bereziki, horniduraren jarraitutasunari eta produktuaren kalitateari dagokienez (tentsio uhinak).

Enpresa banatzailea da hornidura bakoitzaren kalitate baldintzak betetzeaz arduratuko dena (abenduaren 1eko 1995/2000 Errege Dekretuko 105. artikulua, banakako zerbitzuaren kalitate baldintzak ez betetzearen ondorioei buruzkoa, eta 109. artikulua, kalitate baldintzak betetzearen erantzukizunei buruzkoa).  Horniduraren kalitateari dagokionez gorabeheraren edo urraketaren bat gertatzen bada, enpresa merkaturatzaile esleipenduna jardungo da, kontratu honen eta sarerako sarbide polizen sinatzaile den heinean, enpresa banatzailearen aurrean.  Banakako zerbitzuaren kalitate baldintzak ez betetzeagatik enpresa banatzaileak enpresa merkaturatzaileari arauzko beherapenen bat aplikatzen badio, enpresa merkaturatzaileak bere fakturan aplikatuko dio zuzenean beherapen hori erakunde kontratatzaileari.

Beraz, esparru akordio honetan esleipendun suertatzen den enpresa ez da izango energiaren banaketaren eta entregaren erantzule; izan ere, horren guztiaren gaineko erantzukizuna gure zonalde geografikorako izendatutako enpresa banatzailearena izango da. Hortaz, esleipendunaren erantzukizuna izango da, horniduran gabeziarik baldin badago, gorabeherak konpontzeko eta kasuan kasuko konpentsazioak erreklamatzeko egin beharreko bitartekaritza.


7. HORNIDURA BERMEA

Enpresa esleipendunak funtsezko zerbitzu izaera emango die hala dagokien hornidurei, abenduaren 1eko 1955/2000 Errege Dekretuan xedatutakoari jarraituz.

Kontsumo-puntuetarako hornidura bermatuko du, eskatutako energia bolumena edozein delarik ere, betiere erakunde kontratatzailearen nahiz banatzailearen instalazioetan onargarri diren mugak gainditzen ez badira.


9. ENERGIA-ITURRI BERRIZTAGARRIETAKO ENERGIA ELEKTRIKOA

[bookmark: _Hlk499894544]Otsailaren 29an indarrean sartu zen Euskal Autonomia Erkidegoko Jasangarritasun Energetikoari buruzko otsailaren 21eko 4/2019 Legearen 17.1 artikuluan ezartzen denez, hornitutako energiaren% 100 iturri berriztagarrietakoa izango da, eta hori MLBNren webgunearen bidez CUPS bakoitzerako emandako jatorri-bermearen ziurtagiriaren bidez egiaztatuko da.

Eskaintzaren dokumentazio teknikoan (2. gutun-azala edo artxibo elektronikoa) adierazpen bat sartuko da, eskainitako energiaren% 100 berriztagarria dela ziurtatzeko.


10. POTENTZIAK BIKAINTZEA ETA ENERGIA ERREAKTIBOA MURRIZTEA

Potentzia kontratatua taxututa ez badago kontsumitzen denera, gehiegi delako edo gutxiegi delako, eta energia erreaktiboaren kontsumoa badago, kontsumitzaileen gastu ez produktiboa handitzen da. Hori dela eta, enpresa esleipendunak aholkularitza eta kudeaketa zerbitzu bat emango du, hartara neurriak jar daitezen potentziak taxutzeko eta energia erreaktiboa murrizteko.

Memoria teknikoan (2. gutunazala), enpresa lizitatzaileek zehaztuko dute aholkularitza eta kudeaketa zerbitzu honetarako proposatzen dute irismena. Dena dela, ez dira kontratu honen xede izango, eta, ondorioz, ez da gehituta egongo eskaintzen den prezioan, instalazioak berritzeko behar diren neurrien ezarpena, intentsitate aldagailuen aldaketa, kondentsadore bateriak jartzea eta beste. 



11. HORNITZAILEAK ENERGIA AURREZTEKO ZIURTAGIRIAK (EAZ) ESKURATZEA

Enpresa lizitatzaileek Esparru Akordio honi atxikitako entitateek sortutako Energia Aurrezteko Ziurtagiriak (EAZ) erosteko aukera eskaintzea baloratuko da, beren instalazioetan edo ondasunetan egindako energia-eraginkortasuneko jarduketetan oinarrituta. Ziurtagiri horiek aurrezpen energetiko ziurtatuak dira, eta indarrean dagoen araudiaren arabera onartzen dira. EAZen transferentziak aukera emango dio enpresa esleipendunari Energia Efizientziaren Funts Nazionalean (FNEE) energia aurreztearen arloan dituen betebeharrak betetzeko.

Enpresa lizitatzaileak bere eskaintzan alderdi horri lotutako irizpideari buruzko datuak betetzea Energia Aurrezteko Ziurtagiriak (EAZ) eskuratzea berariaz onartzen duela ulertuko da, eta erosketa hori agiri tekniko honetan eta aplikatu beharreko araudian ezarritako baldintzen arabera egiteko konpromisoa hartuko du, 36/2023 Errege Dekretuan eta hura garatzeko arauetan xedatutakoa barne.


11.1 EAZak TRANSFERITZEKO PROZEDURA

Atxikitako entitateek aldez aurretik lortu behar dituzte EAZak, energia-hobekuntzako jarduketak gauzatu ondoren. Hori lortzearen kostu osoa, auditoriak, egiaztapenak eta administrazio-tasak barne, atxikitako entitateak hartuko du bere gain.

Atxikitako entitateak gutxienez hilabete lehenago jakinarazi beharko dio enpresa esleipendunari EAZak transferitzeko asmoa duela. Jakinarazpenean honako hauek jasoko dira:

· Transferitu beharreko EAZko guztizko kopurua.
· EAZen identifikazio-datuak: erregistro-zenbakia, egiaztatutako energia-aurrezpenaren kopurua (kWh), jaulkipen-data eta mugaeguna edo iraungitze-data.
· Transferentzia egiteko proposatutako data.
· Atxikitako entitatearen harremanetarako datuak..

Enpresa esleipendunak egoki jaulkitako EAZak erosi beharko ditu, honako kasu hauetan izan ezik:

· Osatu gabeko dokumentazioa edo zuzendu beharreko akatsak.
· Jakinarazteko gutxieneko epea (hilabete) ez betetzea
· Energia aurrezteko legezko kupoa agiri bidez betetzea: Enpresak bere kupo osoa bete duela justifikatu beharko du. Horrek barne hartuko ditu uneko urteko betebeharrak edo hurrengo urteko lehen ekarpen-aldikoak, indarrean dagoen araudiaren arabera.
· EAZen indarraldia ez da nahikoa: EAZak gutxienez sei hilabeteko indarraldia izan beharko du eskualdaketaren datatik aurrera. Baldintza hori betetzen ez bada, enpresa esleipendunak ez eskuratzeko aukera izango du.

Legezko kupoa betetzeagatiko salbuespenari helduz gero, enpresa esleipendunak erantzukizunpeko adierazpen bat aurkeztu beharko du, baimendutako ordezkari batek sinatuta, energia aurrezteko esleitutako betebeharrak osorik betetzen dituela egiaztatzeko, bai uneko urterako, bai hurrengo urteko lehen ekarpen-aldirako, indarrean dagoen araudiaren arabera.

Egiaztagiriak transferentzia-jakinarazpena jaso eta hurrengo 10 egun baliodunetan aurkeztu beharko dira. Epe horretan justifikaziorik ez badago, transferentzia automatikoki onartu beharko da.

EAZen transferentzia eragiketaren trazabilitatea eta baliozkotasuna bermatzeko eskumena duen erakunde arautzailean erregistratu beharko da. Atxikitako entitateak erantzukizun hauek izango ditu::

· Transferentzia erakunde arautzaileari jakinaraztea.
· Eskatutako dokumentazioa ematea, transferitutako EAZen kopurua eta bi aldeen datuak barne. 

Transferentzia ez da betetzat joko organismoak erregistroa berretsi arte.


11.3 TRANSFERENTZIAREN BALDINTZA EKONOMIKOAK

Enpresa esleipendunak urtero ordainduko duen zenbatekoa honako formula honen bidez kalkulatuko da:

Urteko Ordainketa (€) = [AEV (kWh) × BOEren Prezioa × Eskainitako %)] + Zerga aplikagarriak

Non:

AEV = Baliozkotutako energia-aurrezpena (kWh). Egiaztapen-txostenaren ondoren ziurtatutako aurrezkiak.

BOEren Prezioa = Estatuko Aldizkari Ofizialean argitaratutako kWh-aren guztizko prezioa, FNEEri egindako ekarpenetarako, transakzioaren unean indarrean dagoena (€/kWh)

Eskainitako %: Adjudikaziodunak ordaindu eta bere eskaintzan sartuko duen ehunekoa da, FNEEri egindako ekarpenetarako Estatuko Aldizkari Ofizialean argitaratutako kWh-aren guztizko prezioari dagokionez.

Zerga aplikagarriak: Transakzioaren unean indarrean dauden zergak, azken zenbatekoari erantsiko zaizkionak.

Ordainketa banku-transferentzia bidez egingo da, atxikitako entitateak izendatutako kontu-zenbakira.

Ordaintzeko gehienezko epea 30 egun baliodunekoa izango da, enpresa esleipendunak EAZak erosteko betebeharra duela ezartzen denetik zenbatzen hasita.


11.4 EAZak SOR DITZAKETEN JARDUERAK

Atxikitako entitateek Energia Aurrezteko Ziurtagiriak (EAZ) sortu ahal izango dituzte honako jarduera hauen bidez:

· Eraikinen birgaitze energetikoa: isolamendua hobetzea, leihoak aldatzea, klimatizazio-sistema eraginkorrak instalatzea.
· Ekipoak ordezkatzea: LED argiak, ibilgailu elektrikoak edo hibridoak.
· Energia berriztagarrien instalazioa: eguzki-panelak, biomasa, geotermia.
· Beste jarduera batzuk: Energia kudeatzeko sistemak, prozesuen optimizazioa.


12. AUTOKONTSUMOKO INSTALAZIOEK SORTUTAKO ENERGIA-SOBERAKINAK KONPENTSATZEKO BALDINTZAK

Enpresa esleipendunak eskuratu beharko du kontratuaren hornidura-puntuei lotutako autokontsumorako instalazio berriztagarriek sortutako soberako energia. Soberako energia hori izango da, sortzen den unean kontsumitu ez den eta sarera injektatzen den energia, apirilaren 5eko 244/2019 Errege Dekretuan ezarritakoaren arabera, konpentsazioari atxikitako soberakinak dituen modalitatean.

Modalitate hau 100 kW-eko edo gutxiagoko potentzia instalatua duten autokontsumorako instalazioei soilik aplikatuko zaie, hornidura-puntuen barne-sarera konektatuta badaude eta energia-iturri berriztagarriak erabiltzen badituzte. Soberakinen konpentsazioa lotutako horniduraren faktura elektrikoan egingo da, indarrean dagoen araudian ezarritako prozedurari jarraituz.

Soberakinen erosketa-prezioa handizkako merkatuan dagoen energiaren ordu-prezioaren arabera kalkulatuko da, eta % 90eko doikuntza-koefizientea aplikatuko da, administrazio- eta kudeaketa-kostuak islatu ahal izango dituena. Merkatuko ordu-prezioa negatiboa edo azken 12 hilabeteetan handizkako merkatuaren batez besteko prezioa baino txikiagoa bada, azken hori hartuko da konpentsaziorako oinarritzat.

Soberakinen konpentsazioa elektrizitate-horniduraren hileko fakturazioan deskontu bidez aplikatuko da, dagokion fakturazio-aldiko fakturaren zenbateko osoaren mugaraino. Konpentsazioak ezin izango du inola ere erakunde kontratatzailearen aldeko saldorik sortu, ezta ondorengo aldietako fakturetara eraman ere.

Enpresa esleipendunak faktura bakoitzean adierazi beharko ditu eskuratutako soberako energia-kopurua, aplikatutako aleko prezioa eta deskontatutako zenbatekoa, horretarako gaitutako neurketa-sistemak erregistratutako eta banatzaileak baliozkotutako datuak erreferentziatzat hartuta. Soberakinen neurketan desadostasunik izanez gero, kontagailu fiskal homologatuaren erregistro ofizialak erabiliko dira.

Soberakinak konpentsatzeko ereduari eragiten dioten arau-aldaketen kasuan, enpresa esleipenduna aplikatu beharreko erregulaziora egokitu beharko da, autokontsumoko soberako energiaren kudeaketari dagokionez dituen betebeharrak uneoro betetzen direla bermatuz.


13. KONTRATUAREN EXEKUZIORAKO BETEBEHARRAK

13.1. HARREMANAK

Erakunde kontratatzaile bakoitzak esleipendunarekiko solaskide nagusi bat izendatuko du. Hala ere, erakundeko arlo, departamentu edo zerbitzu desberdinetako solaskide partzialak ere egon daitezke. 

Erakunde bakoitzak erabakiko du zein izango den solaskide nagusia eta zein izango diren, izatekotan, solaskide partzialak.

Baldintza agiri honetako 6. atalean adierazitakoari jarraituz, esleipenduna izango da enpresa banatzailearekiko bitartekari izango dena, gorabeherak konpontzeko eta zerbitzuaren kalitate baldintzak ez betetzeagatik eskatu beharreko konpentsazioak erreklamatzeko.

Erakunde kontratatzaile bakoitzeko arduradunak kudeatuko ditu esleipendunarekin aldi bakoitzerako eta hornidura-puntu bakoitzerako kontratatu beharreko potentziak.


13.2 FAKTURAZIOA

Enpresa esleipendunak honako kontzeptu hauek fakturatuko ditu, indarrean dagoen legedian xedatutakoari jarraituz:

· Potentzia
· Kontsumitutako energia
· Neurgailuen alokairua
· Gehiegizko potentziagatiko penalizazioa
· Energia erreaktiboagatiko penalizazioa
· Legez araututako beste kontzeptuak
· Elektrizitatearen gaineko zerga, aurreko prezioetan (tarifak) sartuko dena.
· Balio erantsiaren gaineko zerga, nahiz eta hori ez den eskaintzan sartuko. 
· Autokontsumoko soberakinak konpentsatzeagatiko deskontua, kontratuan ezarritakoaren arabera.

Esleipendunak aldian-aldian igorriko ditu hornidura-puntu bakoitzeko banakako fakturak edo erakundeka bildutako fakturak, hornidura-puntu bakoitzaren xehetasunarekin. Fakturak paperean eta euskarri informatikoan igorriko dira. Euskarri informatikoan igortzen diren fakturak Excel formatuan edo antzerakoan egingo dira, erakundearen kontabilitate energetikoa ahalbidetzeko. Euskarri elektronikoko faktura horiek esleipendunaren webgunetik deskargatuz eskuratuko dira. Gutxienez honako datu hauek jasoko ditu hornidura-puntu bakoitzerako:

· Kontratuaren erreferentzia
· Horniduraren udalerria eta helbidea.
· CUPS
· Kontratatutako tarifa
· Kontratazio-aldia: irakurketen datak
· Aldi bakoitzerako kontratatutako potentzia
· Sarbide tarifa
· Energia aktiboaren guztizko kontsumoa eta aldi bakoitzari dagokiona
· Energia erreaktiboaren guztizko kontsumoa eta aldi bakoitzari dagokiona
· Potentzia faktorea
· Eskatutako gehieneko potentziaren guztizkoa eta aldi bakoitzari dagokiona
· Gehiegizko potentziak: xehetasuna eta zenbatekoa
· Potentzia eta energia terminoen prezioak eta zenbatekoa, guztizkoei dagozkienak eta aldi bakoitzari dagozkienak.
· Neurgailuaren alokairuaren zenbatekoa
· Erantsi daitezkeen beste kontzeptu batzuen zenbatekoak 
· Autokontsumoko soberakinak konpentsatzeagatik deskontatutako zenbatekoaren xehetasuna, isuritako kWh-ak eta aplikatutako unitateko prezioa zehaztuz.
· BEZ

Ordainketa legez ezarritako epean egingo da, transferentzia bidez edo helbideratuta (erakundeak hautatuko bi aukera horietako bat).



Donostian, 2025eko martxoaren 5ean

ZERBITZU OROKORRETAKO BURUA




Sin.: Marta Blanco Suárez


10

image1.png
Gipuzkoako
Foru Aldundia

Gobernantza Departamentua

Diputacion Foral
de Gipuzkoa

Departamento de Gobernanza





